Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Pääministeri Naftali Bennett teki melko rohkean, -
ja monelle hyvinkin odottamattoman liikkeen, -
kun hän matkusti Moskovaan tapaamaan Venäjän presidenttiä -
Vladimir Putinia, jonka kanssa keskusteli kolmisen tuntia.
Moskovasta Bennett matkusti Berliiniin -
keskustelemaan Saksan liittokansleri Olaf Scholzin kanssa ja -
kävi myös useita puhelinkeskusteluja presidentin Zelenskyn kanssa, -
joka olikin pyytänyt Israelin pää- ministeriä ottamaan yhteyttä Putiniin.
Tämä operaatio oli monelle hyvin yllätyksellinen, -
sillä viikkoa aikaisemmin Venäjän presidentti -
oli kieltäytynyt tapaamasta Bennettiä -
Ukrainan sodan mahdollisen sovittelijan tai neuvottelijan roolissa.
Tekemällä tämän matkan, Bennett asetti itsensä -
kansainväliseen valokeilaan. Epävirallisten tietojen mukaan -
hän oli saanut sille myös Yhdysvaltain hallinnon siunauksen, -
joka olikin lähes välttämätöntä huomioiden Yhdysvaltojen roolin -
Israelin kumppanina ja toisaalta nyt Venäjän voimakkaana tuomitsijana
Erääksi yllättäväksi ongelmaksi oli muodostua se, -
että voimakkaasti ortodoksi-juutalainen pääministeri -
matkustaisi Venäjän pääkaupunkiin, -
tai ylipäänsä mihinkään muuallekaan juuri sapattina, -
joka on juutalaisuudelle eräs heidän tärkeimmistä pyhistään.
Juutalainen laki kieltää esimerkiksi matkustamisen sapattina, -
mutta kielto ei koske sellaista matkustamista, -
joka on tärkeää elämän säilyttämiseksi.
Näin Bennettiin tekoa puolusti tunnettu rabbi Chaim Navon.
Presidentti Isaac Herzogista tulee ensimmäinen Israelin johtaja, -
joka vierailee Turkin pääkaupungissa Ankarassa vuoden 2008 jälkeen.
Hän teki tällä kuluneella viikolla kaksipäiväisen vierailun Turkkiin ja -
nimenomaan maan presidentti Recep Tayyip Erdoganin pyynnöstä.
Erdogan onkin ponnistellut jopa yllättävän ahkerasti -
palauttaakseen uudelleen suhteet ja luottamuksen Israelin kanssa.
Toisaalta on myös hyvä muistaa, että juuri Erdogan oli se, -
joka nuo suhteet itse ja omalla toiminnallaan romutti -
vuoden 2010 kesällä tapahtuneessa Gazan saarron murtamista yrittäneen -
merellisen laivastovälikohtauksen yhteydessä.
Tuolloin Turkista lähtenyt ja sen sponsoroima Mavi Marmara alus -
yritti murtaa, vastoin kansainvälistä merioikeutta, -
Israelin Gazaan julistamaa merisaartoa, -
ja jonka välikohtauksen aikana yhdeksän ihmistä sai surmansa.
Israelissa pohditaankin vakavasti, mikä on saattanut olla syynä -
Turkin hyvinkin yllättävään Israel myönteisyyteen.
Useat arvioitsijat ajattelevat, että se liittyy -
Israelin valtaviin energiavarantoihin ja -
Turkin erittäin huonossa kunnossa olevaan valtiontalouteen.
Tuskin mikään Euroopassa ja Lähi-idässä syntynyt sotilaallinen -
konflikti on jäänyt Israelin hurskailta rabbeilta huomaamatta, -
ja etenkään, että he eivät olisi etsineet niistä yhteyttä -
vielä toteutumattomiin, eskatologisiin tapahtumiin.
Näin on käynyt ja hyvinkin odotetusti myös Venäjän hyökättyä Ukrainaan -
tarkoituksenaan liittää se kokonaan tai ainakin osittain takaisin -
Rodinaan, eli suureen äiti-Venäjään.
Yhtäläisyyksiä on lähdetty etsimään Ukrainan menneestä historiasta, -
sillä rabbeilla ei ole ollut minkäänlaisia vaikeuksia -
yhdistää Venäjää tulevaksi Googin sodan osapuoleksi ja johtajaksi,-
mutta miten liittää Ukraina samaan yhteyteen, -
siitä eräille heistä on muodostunut jo käsityksiä.
Tunnetun rabbi Weintraubin mukaan, Ukraina on saanut nimensä -
yhdestä muinaisten filistealaisten kaupungista, nimittäin Ekronista, -
joka sisältää samat juurikirjaimet kuin sana Ukraina.
Profeetta Sefanjan 2. luvun, jakeen 4 mukaan, -
Ekron revitään juurineen, ja jonka johdosta -
suuri osa siellä asuneista filistealaisista muutti pohjoiseen ja -
asettuivat asumaan juuri nykyiseen Ukrainaan.
Näin rabbi Weintraub yhdistää tämän nykyisen Venäjän hyökkäyksen ja -
päämäärän liittää Ukraina Goog-Venäjään, -
olevan siinä merkityksessä oikeutettua, että siinä toteutuu -
toisen profeetan, Hesekielin ilmoittama osa tulevasta -
Googin koalitiosta, joka aikanaan tulee hyökkäämään Israeliin, -
ja jonne he myös kaatuvat ja tuhoutuvat.
Eri lähteistä riippuen, läntisten maiden ja Iranin välille neuvoteltu -
uusi ydinsopimus on joko toteutumassa aivan lähiaikoina, -
tai vaatii vielä aikaa, -
sillä useat oleelliset kysymykset ovat vielä ratkaisematta.
Israelin näkökulmasta kaikki se, mistä neuvotteluissa on jo sovittu, -
tekee siitä entistä heikomman ja Israelin kannalta vaarallisemman.
Venäjän-Ukrainan sota toi siihen myös omat mausteensa, -
sillä presidentti Putin vaati, että Ukrainan sotaan liittyviä -
Venäjään kohdistuneita pakotteita, ei saisi kohdistaa -
Venäjän ja Iranin välisiin keskinäisiin kauppasuhteisiin, -
vaan niiden tulisi saada jatkua entisellään.
Koska Venäjällä on erittäin merkittävä -
rooli Iranin ydinohjelman kehittämisessä, -
eivät läntiset valtiot, Yhdysvallat etunenässä, voineet mitenkään -
hyväksyä ulkoministeri Lavrovin esittämää vaatimusta.
Sen seurauksena Venäjä ilmoitti harkitsevansa mahdollisuutta -
lopettaa osallistumisensa Wienissä käytäviin neuvotteluihin, -
jota mm. Israel pitää erittäin huonona asiana, sillä se antaisi Iranin jatkaa -
käytännössä valvomatonta ydinohjelmaansa siihen saakka, -
kunnes saadaan aikaan jokin neuvotteluratkaisu.
Lopultakaan Iranin ei tarvitse sopia enää yhtään mistään, -
mikä ei ole heille erittäin edullista, sillä vuoden 2015 ydinsopimus -
päättyy muutoinkin jo runsaan kahden vuoden kuluttua, -
jolloin Iran saa aivan vapaasti, ja ilman minkäänlaisia sanktioita -
tehdä ydinohjelmallaan mitä haluaa.
Neuvottelut Iranin ja P5 + 1 maiden kanssa jatkuessa -
ja ennemminkin jauhaessa paikallaan, Iran jatkaa edelleen yrityksiään -
ja tavoitteitaan juutalaisvaltion tuhoamiseksi.
Israelin ilmavoimien normaalilla partiolennolla olleet F-35, -
eli häivetekniikalla varustetut hävittäjät havaitsivat
kahden iranilaiskoneen lähestyvän Golania -
mitä ilmeisimmin vihamielisissä aikeissa.
Näissä F-35 koneissa on tutkat, jotka pystyvät havaitsemaan koneet, -
ja droonit, jopa ohjuksen, vaikka ne lentäisivät hyvinkin matalalla -
välttääkseen normaalit maatutkat.
Viime viikot, etenkin aivan viime päivät, ovat saaneet Iranin -
aktivoimaan suuren määrän näitä pommikuormilla varustettuja -
pitkän matkan drooneja lentämään kohti Israelia.
Israelin ilmavoimien koneet ampuivat molemmat iranilaiset koneet alas -
AAM, eli ilmasta ilmaan ohjuksilla, -
ennen kuin ne olivat ehtineet Israelin ilmatilaan.
Tämä oli ensimmäinen kerta koneen maailmanlaajuisessa historiassa.
Vaikka mainittua hävittäjätyyppiä, on valmistettu vuodesta 2006 lähtien,
koneella ei ole aikaisemmin ammuttu ilmasta ilmaan ohjuksella alas -
toista konetta kuin vain harjoitustilanteissa.
Israel on tilannut näitä tutkassa näkymättömiä koneita Yhdysvalloilta -
useassa erässä, ja kun kaikki tilatut koneet on toimitettu, -
Israelin ilmavoimilla tulee olemaan 50 kappaletta näitä, -
maailman parhaiksi arvioituja koneita. Ne muodostavat kuitenkin vain -
noin viidenneksen Israelin ilmavoimien kaikista taisteluhävittäjistä.
Ukrainan yhä jatkuneen sodan seurauksena -
Venäjän presidentti Putin allekirjoitti listan niistä valtioista, -
jotka ovat hänen mielestään suhtautuneet kokonaan kielteisesti -
tai ainakin epäystävällisesti Venäjän sotatoimiin.
Samalla venäläisten yritysten sekä maan kansalaisten -
tulee pyytää erityistä lupaa hallitukselta, -
mikäli aikovat käydä kauppaa tai tuottaa jotakin näistä valtioista.
Listalle joutui yli 50 valtiota eri puolilta maailmaa, -
kärjessä tietenkin Yhdysvallat, sekä Turkkia lukuun ottamatta, -
kaikki Nato maat. Myös kaikki Euroopan unionin valtiot, -
Suomi mukaan lukien, ovat tästä lähtien Venäjän kannalta -
epäystävällisten valtioiden joukossa.
Israelin viimeaikaisten rauhan ponnistelujen johdosta, -
se ei ole, ainakaan toistaiseksi kyseisellä listalla.
Venäjän lievästi positiivista asennetta Israeliin peilaa muutoinkin -
sen osoittama suuri mielenkiinto Israelin energiavarantoja kohtaan.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle, koko Lähi-itään -
ja aivan erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola